Diari Oficial de la Generalitat Valenciana


Sumari del DOGV 9885, del 04-07-2024 (2024/5987)

RESOLUCIÓ de 18 de juny de 2024, del conseller d'Educació, Universitats i Ocupació, per la qual es dona publicitat al nomenament i reelecció de vocals en el Consell Social de la Universitat de València-Estudi General.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9885

Data del DOGV
:   04-07-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/5987


Data del document
:   18-06-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 18 de juny de 2024, del conseller d'Educació, Universitats i Ocupació, per la qual es dona publicitat al nomenament i reelecció de vocals en el Consell Social de la Universitat de València-Estudi General. [2024/5987]  
La Llei orgànica 2/2023, de 22 de març, del sistema universitari, assigna a les comunitats autònomes la competència per a regular la composició i funcionament del Consell Social, garantint la presència de persones proposades pels diferents sectors representatius de la vida econòmica, social i cultural de l'entorn, coneixedores de l'activitat i dinàmica universitàries, així com l'absència de conflicte d'interessos amb la universitat. Així mateix, en l'article 47.3 establix que seran membres del Consell Social la rectora o rector, la gerent o el gerent, la secretària o el secretari general, així com un representant del personal docent i investigador, un altre del personal tècnic, de gestió i d'administració i servicis, triats pel Consell de Govern entre els seus membres, i un tercer del Consell d'Estudiants, triat pel mateix Consell, tots ells amb veu i vot.  
La Llei 2/2003, de 28 de gener, de consells socials de les universitats públiques valencianes, regula la seua composició en l'article 5.  
El Consell de Govern d'Universitat de València-Estudi General, en la sessió de 23 d'abril de 2024, segons arreplegat en l'article 47.3 de la Llei orgànica 2/2023, de 22 de març, del sistema universitari, ha designat José Manuel Almerich Silla en representació del personal docent i investigador en substitució de Jesús Olavarría Iglesias, nomenat mitjançant l'Orde 2/2021, de 26 de febrer, de la consellera d'Innovació, Universitats, Ciència i Societat Digital, per la qual es nomenen vocals del Consell Social de la Universitat de València-Estudi General (DOGV 9036, 08.03.2021), i ha establit la reelecció de M.ª Vicenta Alandí Palanca, en representació del personal tècnic, de gestió i d'administració i servicis, nomenada mitjançant l'Orde 18/2020, de 27 de setembre, de la consellera d'Innovació, Universitats, Ciència i Societat Digital, per la qual es nomenen vocals del Consell Social de la Universitat de València-Estudi General (DOGV 8921, 07.10.2020),  
  
Vist el que s'ha exposat, de conformitat amb el que es disposa en l'article 47.3 de la Llei orgànica 2/2023, de 22 de març, del sistema universitari, en els articles 5, 6 i 7 de la Llei 2/2003, de 28 de gener, de consells socials de les universitats públiques valencianes, el certificat del Consell Social de la Universitat de València-Estudi General i en virtut de les competències atribuïdes pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolç:  
  
Primer  
Donar publicitat, per resolució del conseller d'Educació, Universitats i Ocupació, al nomenament de José Manuel Almerich Silla en el Consell Social de la Universitat de València-Estudi General, en representació del personal docent i investigador en el Consell de Govern de la citada universitat, en substitució de Jesús Olavarría Iglesias.  
  
Segon  
Donar publicitat, per resolució del conseller d'Educació, Universitats i Ocupació, a la reelecció de M.ª Vicenta Alandí Palanca en el Consell Social de la Universitat de València-Estudi General, en representació del personal tècnic, de gestió i d'administració i servicis en el Consell de Govern de la citada universitat.  
  
Tercer  
La present resolució tindrà efecte el mateix dia de la seua publicació en el Diari Oficial de la Generalitat Valenciana.  
  
De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la resolució, que posa fi en la via administrativa, podrà ser objecte de recurs potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició ha d'interposar-se davant el conseller d'Educació, Universitats i Ocupació en el termini d'un mes a comptar des de l'endemà de ser publicada en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos, comptadors des de l'endemà de ser publicada en el Diari Oficial de la Generalitat Valenciana.  
  
València, 18 de juny de 2024.-El conseller d'Educació, Universitats i Ocupació: José Antonio Rovira Jover.